אסרטיביות היא לא בהכרח תכונה מולדת. למעשה, רובנו לא נולדים אסרטיבים. אסרטיביות היא תכונה נרכשת שמגלמת בתוכה שלל תכונות חשובות כמו ביטחון עצמי, חוזק רגשי, הכרה בערך העצמי ואהבה עצמית. גם התכונות האלה אינן מולדות. הן מתגבשות במשך הזמן ומושפעות מגורמים רבים כמו הקשר שלנו עם הורינו, הקשר שלנו עם הסביבה והיחס שלנו אל עצמנו. כדי להיות אסרטיבים צריך ללמוד איך להיות אסרטיבים. יש טכניקות נהדרות שעוזרות למתאמנים לתרגל אסרטיביות, ואת כולן תוכלו להכיר בתהליך אימון אישי בקליניקה שלי. אך לא מספיק ללמוד את הטכניקות הללו ולתרגל אותן. אנחנו צריכים גם לחזק את הביטחון העצמי שלנו וללמוד איך להעריך ולאהוב את עצמנו; אנחנו צרכים לפתח מודעות עצמית כדי לתרגל תקשורת בין־אישית מודעת וכדי להביע את עצמנו, את דעותינו, את רגשותינו ואת הצרכים שלנו בכנות, בפתיחות ובבהירות; אנחנו צריכים לדעת איך להציב גבולות לאחרים כדי שיכבדו אותנו ואת הזכויות שלנו בדיוק כפי שאנחנו מכבדים אתם; אנחנו צריכים להיות נחרצים אך מכבדים; להישמע אך גם לשמוע; להיראות אך גם לראות; לרגש אך גם להרגיש. אסרטיביות עוזרת לנו להשיג את כל אלה ועוד, היא הכוח שמניע אותנו ומקדם אותנו להצלחה.